CELEX: 32005L0006
Language: hu
Date: 2005-01-26 00:00:00
Title: A Bizottság 2005/6/EK irányelve (2005. január 26.) a 2002/32/EK irányelvben előírt, az analitikai eredmények jelentése és értelmezése tekintetében a 71/250/EGK irányelv módosításárólEGT vonatkozású szöveg

27.1.2005   
            
            
               HU
            
            
               Az Európai Unió Hivatalos Lapja
            
            
               L 24/33
            
         
      A BIZOTTSÁG 2005/6/EK IRÁNYELVE
   
   (2005. január 26.)
   a 2002/32/EK irányelvben előírt, az analitikai eredmények jelentése és értelmezése tekintetében a 71/250/EGK irányelv módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai közösséget létrehozó szerződésre,
   tekintettel a takarmányok hatósági ellenőrzésénél alkalmazandó közösségi mintavételi és analitikai módszerek bevezetéséről szóló, 1970. július 20-i 70/373/EGK tanácsi irányelvre (1) és különösen annak 2. cikkére,
   mivel:
   
               (1)
            
            
               A takarmányok hatósági ellenőrzésére szolgáló közösségi analitikai módszerek meghatározásáról szóló, 1971. június 15-i 71/250/EGK bizottsági irányelv (2) rendelkezéseket tartalmaz az eredmények kifejezésére vonatkozóan.
            
         
               (2)
            
            
               Annak érdekében, hogy a takarmányban előforduló nemkívánatos anyagokról szóló, 2002. május 7-i 2002/32/EK irányelv (3) végrehajtása minden tagállamban összehangoltan történjen, rendkívül fontos, hogy az analitikai eredményeket azonos módon jelentsék és értelmezzék.
            
         
               (3)
            
            
               A 71/250/EK irányelvet ennek megfelelően módosítani kell.
            
         
               (4)
            
            
               Az ebben az irányelvben előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 71/250/EK irányelv a következőképpen módosul:
   
               1.
            
            
               az 1. cikk a (2) bekezdés után a következő bekezdéssel egészül ki:
               „A 2002/32/EK európai parlamenti és tanácsiirányelv (4) értelmében vett nemkívánatos anyagokra vonatkozóan – a dioxinokat és dioxinjellegű PCB-ket is ideértve – az ezen irányelv melléklete 1. része C. pontjának 3. alpontja alkalmazandó.”
            
         
               (2)
            
            
               A melléklet ezen irányelv mellékletének megfelelően módosul.
            
         2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek a hatálybalépésétől számított 12 hónapon belül megfeleljenek. Haladéktalanul kötelesek benyújtani a Bizottságnak a rendelkezések szövegét, valamint ezen irányelv és a rendelkezések közötti megfelelési táblázatot.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A tagállamok maguk döntik el ennek a hivatkozásnak a módját.
   (2)   A tagállamok közlik a Bizottsággal nemzeti joguknak azon rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2005. január 26-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 170., 1970.8.3., 2. o. A legutóbb a 807/2003/EK rendelettel (HL L 122., 2003.5.16., 36. o.) módosított irányelv.
   
      (2)  HL L 155., 1971.7.12., 13. o. A legutóbb az 1999/27/EK bizottsági irányelvvel (HL L 118., 1999.5.6., 36. o.) módosított irányelv.
   
      (3)  HL L 140., 2002.5.30., 10. o. A legutóbb a 2003/100/EK bizottsági irányelvvel (HL L 285., 2003.11.1., 33. o.) módosított irányelv.
   
      (4)  HL L 140., 2002.5.30., 10. o.
   
      MELLÉKLET
      A 71/250/EK irányelv mellékletének „A takarmányanalitikai módszerekre vonatkozó általános rendelkezések” című 1. részének C. pontja, „az analitikai módszerek alkalmazása és az eredmények kifejezése”, a következő 3. ponttal egészül ki:
      
         
                     „3.
                  
                  
                     A 2002/32/EK irányelv értelmében vett nemkívánatos anyagokra vonatkozóan – a dioxinokat és dioxinjellegű PCB-ket is ideértve – valamely takarmánynak szánt termék akkor számít nem megfelelőnek a megállapított maximális tartalom tekintetében, ha úgy ítélik meg, hogy az analitikai eredmény meghaladja a maximális tartalmat, figyelembe véve a kiterjesztett mérési bizonytalanságot és a visszanyerési korrekciót. Az elemzett koncentrációt, amelyet visszanyerésre korrigáltak és amelyből kivonták a kiterjesztett mérési bizonytalanságot, alkalmazzák a megfelelősség megállapítására. Ez utóbbit csak azokban az esetekben kell alkalmazni, amikor az analitikai módszer lehetővé teszi a mérési bizonytalanság és a visszanyerési korrekció becslését (pl. mikroszkópos elemzésnél nem lehetséges).
                     Az analitikai eredményt a következőképpen kell jelenteni (amennyiben az alkalmazott analitikai módszer lehetővé teszi a mérési bizonytalanság és a visszanyerési korrekció becslését):
                     
                                 a)
                              
                              
                                 visszanyerésre korrigálva vagy nem korrigálva, feltüntetve a jelentés módját és a visszanyerési szintet,
                              
                           
                                 b)
                              
                              
                                 »x +/- U« formában, ahol x az analitikai eredmény és U a kiterjesztett mérési bizonytalanság, 2 kiterjesztési tényező alkalmazásával, amelynek megbízhatósága megközelítőleg 95 %.”